CELEX: 32012R1148
Language: lv
Date: 2012-12-04 00:00:00
Title: Komisijas Regula (ES) Nr. 1148/2012 ( 2012. gada 4. decembris ), ar ko groza Eiropas Parlamenta un Padomes Regulas (EK) Nr. 1333/2008 II pielikumu attiecībā uz sēra dioksīda – sulfītu (E 220–228) un propān-1, 2-diola algināta (E 405) izmantošanu dzērienos uz norūgušas vīnogu misas bāzes  Dokuments attiecas uz EEZ

5.12.2012   
            
            
               LV
            
            
               Eiropas Savienības Oficiālais Vēstnesis
            
            
               L 333/37
            
         KOMISIJAS REGULA (ES) Nr. 1148/2012
   (2012. gada 4. decembris),
   ar ko groza Eiropas Parlamenta un Padomes Regulas (EK) Nr. 1333/2008 II pielikumu attiecībā uz sēra dioksīda – sulfītu (E 220–228) un propān-1, 2-diola algināta (E 405) izmantošanu dzērienos uz norūgušas vīnogu misas bāzes
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2008. gada 16. decembra Regulu (EK) Nr. 1333/2008 par pārtikas piedevām (1) un jo īpaši tās 10. panta 3. punktu un 30. panta 5. punktu,
   tā kā:
   
               (1)
            
            
               Regulas (EK) Nr. 1333/2008 II pielikumā iekļauts Savienības atļauto pārtikas piedevu saraksts un to lietošanas nosacījumi.
            
         
               (2)
            
            
               Minēto sarakstu var grozīt saskaņā ar procedūru, kas noteikta Eiropas Parlamenta un Padomes 2008. gada 16. decembra Regulā (EK) Nr. 1331/2008, ar ko nosaka vienotu atļauju piešķiršanas procedūru attiecībā uz pārtikas piedevām, fermentiem un aromatizētājiem (2).
            
         
               (3)
            
            
               Saskaņā ar Regulas (EK) Nr. 1333/2008 3. panta 1. punktu Savienības atļauto pārtikas piedevu sarakstu var atjaunināt vai nu pēc Komisijas iniciatīvas, vai pēc pieteikuma saņemšanas.
            
         
               (4)
            
            
               Pieteikums atļaujai izmantot sēra dioksīdu – sulfītus (E 220–228) un propān-1, 2-diola alginātu (E 405) tika iesniegts 2011. gada 30. jūnijā, un šis pieteikums ir pieejams dalībvalstīm.
            
         
               (5)
            
            
               Pastāv tehnoloģiska vajadzība izmantot sēra dioksīdu – sulfītus (E 220–228) un propān-1, 2-diola alginātu (E 405) dzērienos uz norūgušas vīnogu misas bāzes. Sēra dioksīdu – sulfītus (E 220–228) pievieno, lai apturētu oksidāciju un nomāktu mikroorganismu augšanu. Tas novērš arī nevēlamu raugu augšanu otrās fermentācijas laikā pudelē. Propān-1, 2-diola alginātu (E 405) pievieno putu stabilizēšanai, lai oglekļa dioksīda gāzes burbuļi neizkliedētos, padarot putas krēmīgākas un noturīgākas.
            
         
               (6)
            
            
               Pārtikas zinātniskā komiteja ir noteikusi pieļaujamo diennakts devu (PDD) sēra dioksīdam – sulfītiem (E 220–228) (3) un propān-1, 2-diola alginātam (E 405) (4). Dzērieni uz norūgušas vīnogu misas bāzes ir alkoholiskie dzērieni, kuri to īpašību dēļ ir pielīdzināmi citiem alkoholiskajiem dzērieniem, piemēram, alum un iesala dzērieniem. Tādējādi šo dzērienu patēriņu var uzskatīt par alternatīvu citu alkoholisko dzērienu, jo īpaši alus un iesala dzērienu, patēriņam. Papildu sēra dioksīda – sulfītu (E 220–228) un propān-1, 2-diola algināta (E 405) patēriņš, ņemot vērā šo jauno pielietojumu, arī turpmāk būs neliels un nepalielinās kopējo uzņemto devu. Tāpēc ir lietderīgi atļaut izmantot sēra dioksīdu – sulfītus (E 220–228) un propān-1, 2-diola alginātu (E 405) par putu stabilizatoru dzērienos uz norūgušas vīnogu misas bāzes.
            
         
               (7)
            
            
               Saskaņā ar Regulas (EK) Nr. 1331/2008 3. panta 2. punktu Komisijai ir jālūdz Eiropas Pārtikas nekaitīguma iestādes atzinums, lai atjauninātu Savienības atļauto pārtikas piedevu sarakstu, kas iekļauts Regulas (EK) Nr. 1333/2008 II pielikumā, izņemot gadījumus, kad attiecīgie atjauninājumi nevar nelabvēlīgi ietekmēt cilvēku veselību. Tā kā atļauja izmantot sēra dioksīdu – sulfītus (E 220–228) un propān-1, 2-diola alginātu (E 405) par putu stabilizatoru dzērienos uz norūgušas vīnogu misas bāzes ir tāds minētā saraksta atjauninājums, kas nevarētu nelabvēlīgi ietekmēt sabiedrības veselību, nav nepieciešams lūgt Eiropas Pārtikas nekaitīguma iestādes atzinumu.
            
         
               (8)
            
            
               Saskaņā ar Komisijas Regulas (ES) Nr. 1129/2011 (5) pārejas noteikumiem Regulas (EK) Nr. 1333/2008 II pielikumā iekļautais pārtikas piedevu saraksts ir piemērojams no 2013. gada 1. jūnija. Lai atļautu sēra dioksīda – sulfītu (E 220–228) un propān-1, 2-diola alginātu (E 405) izmantošanu dzērienos uz norūgušas vīnogu misas bāzes pirms minētā datuma, ir nepieciešams noteikt agrāku piemērošanas datumu attiecībā uz šīm pārtikas piedevām.
            
         
               (9)
            
            
               Tāpēc Regulas (EK) Nr. 1333/2008 II pielikums būtu attiecīgi jāgroza.
            
         
               (10)
            
            
               Šajā regulā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu, un Eiropas Parlaments un Padome pret tiem nav iebildusi,
            
         IR PIEŅĒMUSI ŠO REGULU.
   1. pants
   Regulas (EK) Nr. 1333/2008 II pielikumu groza saskaņā ar šīs regulas pielikumu.
   2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2012. gada 4. decembrī
      
         
            Komisijas vārdā –
         
            priekšsēdētājs
         
         José Manuel BARROSO
      
   
   
      (1)  OV L 354, 31.12.2008., 16. lpp.
   
      (2)  OV L 354, 31.12.2008., 1. lpp.
   
      (3)  http://ec.europa.eu/food/fs/sc/scf/reports/scf_reports_35.pdf
   
      (4)  http://ec.europa.eu/food/fs/sc/scf/reports/scf_reports_32.pdf
   
      (5)  OV L 295, 12.11.2011., 1. lpp.
   
      PIELIKUMS
      Regulas (EK) Nr. 1333/2008 II pielikuma E daļā pārtikas kategorijā 14.2.8. “Citi alkoholiskie dzērieni, tostarp alkoholisko un nealkoholisko dzērienu maisījumi un alkoholiskie dzērieni, kas satur ne vairāk kā 15 % alkohola” numurētā secībā iekļauj šādus ierakstus:
      
         
                      
                  
                  
                     “E 220–228
                  
                  
                     Sēra dioksīds – sulfīti
                  
                  
                     20
                  
                  
                     (3)
                  
                  
                     tikai dzērienos uz norūgušas vīnogu misas bāzes
                  
                  
                     Piemērošanas termiņš:
                     no 2012. gada 25. decembra
                  
               
                      
                  
                  
                     E 405
                  
                  
                     Propān-1, 2-diola algināts
                  
                  
                     100
                  
                  
                      
                  
                  
                     tikai dzērienos uz norūgušas vīnogu misas bāzes
                  
                  
                     Piemērošanas termiņš:
                     no 2012. gada 25. decembra
                  
               
                      
                  
                  
                      
                  
                  
                     
                                 (3)
                              
                              
                                 Maksimālos daudzumus izsaka kā SO2 attiecību pret kopējo no visiem avotiem pieejamo daudzumu, SO2 saturs, kas nepārsniedz 10 mg/kg vai 10 mg/l, netiek ņemts vērā.”